

**Σαρώνει η Ενόργανη Γυμναστική-Άλλα δύο μετάλλια!**

Ασταμάτητοι οι αθλητές μας στη Γυμναστική, πρόσθεσαν αλλά δύο μετάλλια στους Κοινοπολιτειακούς Αγώνες που διεξάγονται στο Μπέρμιγχαμ!

Συγκεκριμένα ο Ηλίας Γεωργίου κατέκτησε το χρυσό μετάλλιο με 14.466 β. και ο Μάριος Γεωργίου το χάλκινο μετάλλιο με 14.133 β. στο Μονόζυγο!

2 χρυσά, 1 αργυρό και 4 χάλκινα ο εντυπωσιακός απολογισμός της κυπριακής αποστολής, με τα έξι από τα επτά μετάλλια να προέρχονται από τη Γυμναστική.

Ο Κυπριακός Οργανισμός Αθλητισμού συγχαίρει τους αθλητές μας, τους προπονητές τους και την Ομοσπονδία τους και εύχεται ανάλογη συνέχεια και στην υπόλοιπη αποστολή της ΚΟΕ.